Κατανομή σε Τμήματα των υποθέσεων του Συμβουλίου της Επικρατείας. Η διάταξη του άρθρου 2 του Π.Δ. 361/2001 (ΦΕΚ Α΄ 244) αριθμείται ως παράγραφος 1 και προστίθεται στο άρθρο αυτό παράγραφος 2, ως εξής : 2 Στο Τμήμα αυτό υπάγονται και οι αιτήσεις ακυρώσεως κατά πράξεων της διαδικασίας που προηγείται της σύναψης σύμβασης προμήθειας αγαθών του Δημοσίου, οργανισμών τοπικής αυτοδιοίκησης και των λοιπών νομικών προσώπων δημοσίου δικαίου Η παράγραφος 2 του άρθρου 4 του ίδιου διατάγματος αντικαθίσταται, ως εξής: Στο Τμήμα αυτό υπάγονται και οι αιτήσεις ακυρώσεως κατά πράξεων της διαδικασίας που προηγείται της σύναψης σύμβασης του Δημοσίου, οργανισμών τοπικής αυτοδιοίκησης και των λοιπών νομικών προσώπων δημοσίου δικαίου, με την επιφύλαξη των οριζομένων στο άρθρο 2 παράγραφος 2 του παρόντος διατάγματος για τη σύναψη συμβάσεων προμήθειας αγαθών Η περίπτωση α) του άρθρου 6 του ίδιου διατάγματος αντικαθίσταται, ως εξής: τις διοικητικές συμβάσεις, με την επιφύλαξη των οριζομένων στα άρθρα 2 παρ. 2 και 4 παρ. 2 του παρόντος . Η ισχύς του διατάγματος αυτού αρχίζει από 1 Ιανουαρίου 2004 Ένδικα βοηθήματα που αφορούν σύναψη συμβάσεων προμήθειας αγαθών και ασκούνται έως την 31 Δεκεμβρίου 2003 εξακολουθούν να εκδικάζονται από το Δ΄ Τμήμα. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος διατάγματος.